पाएं अपने शहर की ताज़ा ख़बरें और फ्री ई-पेपरडाउनलोड करें
मकान से लगे किराना दुकान में देर रात लगी आग काे बुझाते हुए दंपती समेत उनके दाे बच्चे झुलस गए। सभी काे कटघाेरा अस्पताल दाखिल कराया गया है। कटघाेरा थाना के घरीपखना-भाटापारा गांव में अघन सिंह की किराना दुकान है। इसके साथ ही उनका मकान है। लाॅकडाउन के कारण दुकान बंद है। शुक्रवार देर रात दुकान से धुआं उठने पर अघन सिंह की पत्नी छत बाई की नींद खुली। दुकान के अंदर से धुआं आते देख उसने दरवाजा खाेला ताे अंदर आग की लपटें उठ रही थी। उसने पति समेत बेटा-बेटी काे उठाया।
दुकान में लगी आग काे बुझाने की काेशिश करने में परिवार जुट गया। इस दाैरान छत बाई की साड़ी में आग पकड़ ली। तब अघन और उसका बेटा पंकज अाैर बेटी अंजनी ने किसी तरह आग बुझाते हुए छत बाई काे बचाया। हालांकि इस दाैरान छत बाई के साथ ही वे तीनाें भी झुलस गए। घटना की सूचना पर नगर पालिका कटघाेरा से पहुंची दमकल विभाग की टीम ने आग बुझाई। वहीं 112 की टीम ने आग से झुलसे चाराें लाेगाें काे कटघाेरा अस्पताल पहुंचाया, जहां इलाज के बाद सभी की स्थिति खतरे से बाहर बताई गई। दुकान में शार्ट-सर्किट से आग लगने की आशंका जताई जा रही है। अघन सिंह के मुताबिक आग लगने से किराना दुकान में रखे 1 लाख रुपए से अधिक का सामान पूरी तरह जल गया। पुलिस मामले में जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn